b'\n_START_ARTICLE_\nDiamagnetizem\n_START_PARAGRAPH_\nDiamagnet\xc3\xadzem je v fiziki pojav, da je gostota magnetnega polja v snovi, ki smo jo postavili v magnetno polje, malo manj\xc5\xa1a od gostote magnetnega polja izven te snovi. Z drugimi besedami: diamagnetizem je pojav, da snov magnetno polje izriva iz sebe. Navzo\xc4\x8d je v vseh snoveh, vendar v paramagnetnih in feromagnetnih snoveh nad njim prevladajo drugi, mo\xc4\x8dnej\xc5\xa1i pojavi._NEWLINE_Diamagnetizem je posledica gibanja elektronov v atomih._NEWLINE_Zgledi diamagnetnih snovi so \xc5\xbelahtni plini, du\xc5\xa1ik, vodik, grafit, baker, zlato in kamena sol. _NEWLINE_Diamagnetne snovi imajo relativno magnetno permeabilnost manj\xc5\xa1o od 1, magnetno susceptibilnost pa manj\xc5\xa1o od 0, tako da jih zunanje magnetno polje odbija. Ker je diamagnetizem \xc5\xa1ibke jakosti, ga v vsakdanjem \xc5\xbeivljenju ne opazimo. Magnetna susceptibilnost diamagnetikov kot je na primer voda je  = \xe2\x88\x929,05 \xc2\xb7 10\xe2\x81\xbb\xe2\x81\xb6. Najmo\xc4\x8dnej\xc5\xa1i diamagnetik je bizmut,  = \xe2\x88\x92166 \xc2\xb7 10\xe2\x81\xbb\xe2\x81\xb6, \xc4\x8deprav ima lako pirolitski grafit susceptibilnost  = \xe2\x88\x92400 \xc2\xb7 10\xe2\x81\xbb\xe2\x81\xb6 v eni ravnini. Kljub temu so velikostne stopnje manj\xc5\xa1e kot za magnetizem pri paramagnetnih ali feromagnetnih snoveh._NEWLINE_Popolni diamagnetiki so superprevodniki, ki magnetno polje zaradi Meissnerjevega pojava v celoti izrinejo ( = \xe2\x88\x921)._NEWLINE_Poleg tega imajo vsi elektri\xc4\x8dni prevodniki pri gibanju skozi magnetno polje diamagnetne lastnosti. Lorentzeva sila na elektrone povzro\xc4\x8da, da kro\xc5\xbeijo okrog in povzro\xc4\x8dajo vrtin\xc4\x8dne tokove. Vrtin\xc4\x8dni tokovi nato povzro\xc4\x8dajo inducirano magnetno polje, ki se upira polju in zavira gibanje prevodnikov._NEWLINE_S. J. Bergmann je leta 1778 prvi opazil da bizmut in antimon odbijajo magnetna polja. Izraz \xc2\xbbdiamagnetizem\xc2\xab\xc2\xa0je skoval Faraday septemba 1845, ko je spoznal, da vse snovi v naravi posedujejo kak\xc5\xa1no vrsto diamagnetnega odziva na magnetno polje.'